5 ปัจจัยสำคัญคาดมีผลกับตลาดหุ้นวันนี้
5 ปัจจัยสำคัญคาดมีผลกับตลาดหุ้นวันนี้
18 ก.ย. 2558

บริษัทหลักทรัพย์ คันทรี่ กรุ๊ป จำกัด (มหาชน) ระบุในบทวิเคราะห์(18 ก.ย.) ปัจจัยที่คาดว่าจะมีผลกับตลาดหุ้นวันนี้
 (+) รองนายกรัฐมนตรีนายสมคิด จาตุศรีพิทักษ์ รับฟังความเห็นข้ออุปสรรคด้านการค้าการลงทุนจากภาคเอกชน ร่วมกับส่วนราชการที่เกี่ยวข้อง เพื่ออำนวยความสะดวกด้านการค้าและการลงทุน พร้อมกระตุ้นเศรษฐกิจ
 (+) รมว.คลัง เผยอยู่ระหว่างสรุปมาตรการกระตุ้นการลงทุนใหม่ คาดว่าจะสรุปได้ภายใน 2-3 สัปดาห์ข้างหน้านี้ โดยหนึ่งในมาตรการกระตุ้น จะมีเรื่องของอัตราภาษีที่จะเข้าไปสนับสนุนและส่งเสริมศักยภาพการแข่งขัน
 (+) Fund Flow ต่างชาติมี Net Buy เป็นวันที่ 3 มูลค่า 1.2 พันล้านบาท รวม 3 วัน Net Buy ติดต่อกัน 2.5 พันล้านบาท
 (-) เจ้าหน้าที่เฟด 13 จาก 17 มีความเห็นว่า การปรับขึ้นอัตราดอกเบี้ยเป็นครั้งแรกของสหรัฐจะเกิดขึ้นในปีนี้ โดยคาดว่าจะมีการปรับขึ้นอัตราดอกเบี้ย 0.25% เป็นจำนวน 1 ครั้งก่อนสิ้นปี 
 (-) ราคาน้ำมันดิบปิดปรับตัวลดลงเล็กน้อยจากแรงขายทำกำไร
 (+/-) การประชุม FOMC มติด้วยคะแนนเสียง 9 ต่อ 1 ในการประชุมเมื่อวานนี้ให้คงอัตราดอกเบี้ยในช่วง 0-0.25% ต่อไป จากความกังวลว่าภาวะชะลอตัวของเศรษฐกิจนอกสหรัฐจะกระทบต่อเศรษฐกิจในอเมริกา
 
ปัจจัยที่ต้องติดตาม
* เลือกตั้งของกรีซในวันที่ 20 ก.ย.
* การรายงานตัวเลขการส่งออกของไทยในสัปดาห์หน้า
* การปรับประมาณการ GDP ของไทยอีกครั้งในวันที่ 25 ก.ย.